《唐氏林亭》
宋代·孙邦

华屋沈沈野外居，茂林清荫绕门闾。
移花植果心无事，抱子弄孙欢有余。
闲过西畴观刈穫，懒寻南郭命巾车。
问君为圃嗟予晚，便拟归休学二疏。

作者简介：孙邦，新城（今属浙江）人。徽宗宣和三年（一一二一）进士（明万历《杭州府志》卷一○七）。高宗建炎三年（一一二九）为婺州教授（《建炎以来系年要录》卷三○）。绍兴四年（一一三四）以左朝奉郎充奉使书状官（同上书卷七二）。六年添差通判平江（同上书卷一○六）。十一年由江西路转运判官放罢（同上书卷一四一）。今录诗六首。